google/wiki40b huggingface dataset:
रामललानहछू

रामललानहछू कवि तुलसीदास की एक रचना है। यह अपेक्षाकृत रूप से एक लघु रचना है जिसमें श्रीराम के 'नहछू', अर्थात पैर के नाखून काटे जाने का पारंपरिक संस्कार, का वर्णन है। इसे तुलसीदास ने लोक शैली सोहर और अवधी भाषा में लिखा है। कुछ विद्वान इसे खंड काव्य का दर्जा देते हैं।
भोलानाथ तिवारी

डॉ० भोलानाथ तिवारी (४ नवम्बर १९२३ - २५ अक्टूबर १९८९) हिन्दी के कोशकार, भाषावैज्ञानिक एवं भाषाचिन्तक थे। हिंदी के शब्दकोशीय और भाषा-वैज्ञानिक आयाम को समृद्ध और संपूर्ण करने का सर्वाधिक श्रेय डॉ॰ तिवारी को मिलता है।

जीवन परिचय

डॉ० भोलानाथ तिवारी का जन्म उत्तर प्रदेश के गाजीपुर के आरीपुर नामक एक गाँव में हुआ था। बचपन से ही भारत के स्वाधीनता-संघर्ष में सक्रियता के सिवा अपने जीवन-संघर्ष में कुलीगिरी से आरंभ करके अंततः प्रतिष्ठित प्रोफेसर बनने तक की जीवंत जय-यात्रा डॉ॰ तिवारी ने अपने अंतरज्ञान और कर्म में अनन्य आस्था के बल पर गौरव सहित पूर्ण की।
स्वर्गविभा

स्वर्गविभा हिन्दी की एक ऑनलाइन वेब पत्रिका है।
मुखम्मस

उदाहरण

जज्वये-शहीद
(बिस्मिल की तड़प)
हम भी आराम उठा सकते थे घर पर रह कर,
हमको भी पाला था माँ-बाप ने दुःख सह-सह कर,
वक्ते-रुख्सत उन्हें इतना भी न आये कह कर,
गोद में अश्क जो टपकें कभी रुख से बह कर,
तिफ्ल उनको ही समझ लेना जी बहलाने को!
अपनी किस्मत में अजल ही से सितम रक्खा था,
रंज रक्खा था मेहन रक्खी थी गम रक्खा था,
किसको परवाह थी और किसमें ये दम रक्खा था,
हमने जब वादी-ए-ग़ुरबत में क़दम रक्खा था,
दूर तक याद-ए-वतन आई थी समझाने को!
अपना कुछ गम नहीं लेकिन ए ख़याल आता है,
मादरे-हिन्द पे कब तक ये जवाल आता है,
कौमी-आज़ादी का कब हिन्द पे साल आता है,
कौम अपनी पे तो रह-रह के मलाल आता है,
मुन्तजिर रहते हैं हम खाक में मिल जाने को!
नौजवानों! जो तबीयत में तुम्हारी खटके,
याद कर लेना कभी हमको भी भूले भटके,
आपके अज्वे-वदन होवें जुदा कट-कट के,
और सद-चाक हो माता का कलेजा फटके,
पर न माथे पे शिकन आये कसम खाने को!
एक परवाने का बहता है लहू नस-नस में,
अब तो खा बैठे हैं चित्तौड़ के गढ़ की कसमें,
सरफ़रोशी की अदा होती हैं यूँ ही रस्में,
भाई खंजर से गले मिलते हैं सब आपस में,
बहने तैयार चिताओं से लिपट जाने को!
सर फ़िदा करते हैं कुरबान जिगर करते हैं,
पास जो कुछ है वो माता की नजर करते हैं,
खाना वीरान कहाँ देखिये घर करते हैं!
खुश रहो अहले-वतन! हम तो सफ़र करते हैं,
जा के आबाद करेंगे किसी वीराने को!
नौजवानो ! यही मौका है उठो खुल खेलो,
खिदमते-कौम में जो आये वला सब झेलो,
देश के वास्ते सब अपनी जबानी दे दो,
फिर मिलेंगी न ये माता की दुआएँ ले लो,
देखें कौन आता है ये फ़र्ज़ बजा लाने को?

पाद टिप्पणी

भारतीय क्रान्तिकारी राम प्रसाद 'बिस्मिल' का यह उपरोक्त उर्दू मुखम्मस भारतीय स्वतन्त्रता संग्राम के दौरान सर्वाधिक लोकप्रिय हुआ था। यह रचना इतनी भावपूर्ण है कि लाहौर कान्स्पिरेसी केस के समय जब प्रेमदत्त नामक एक कैदी ने अदालत में गाकर सुनायी तो अदालत मे उपस्थित सभी श्रोता रो पड़े थे।
वसंतोत्सव

वसंतोत्सव का आरंभ माघ महीने के शुक्ल पक्ष की पंचमी (वसंत पंचमी) से हो जाता है। यह दिन नवीन ऋतु के आगमन का सूचक है। उसी दिन पहली बार गुलाल उड़ाया जाता है। इस दिन से होली और धमार का गाना प्रारंभ हो जाता है। लोग वासंती वस्त्र धारण कर गायन, वाद्य एवं नृत्य में विभोर हो जाते हैं। वसंत पंचमी का उत्सव मदनोत्सव के रूप में भी मनाया जाता है। भगवान श्रीकृष्ण तथा कामदेव इस उत्सव के अधिदेवता हैं। 
कामशास्त्र में ‘सुवसंतक’नामक उत्सव की चर्चा आती है। ‘सरस्वती कंठाभरण’ में लिखा है कि सुवसंतक वसंतावतार के दिन को कहते हैं। वसंतावतार अर्थात जिस दिन बसंत पृथ्वी पर अवतरित होता है। यह दिन वसंत पंचमी का ही है। ‘मात्स्यसूक्त’ और ‘हरी भक्ति विलास’ आदि ग्रंथों में इसी दिन को बसंत का प्रादुर्भाव दिवस माना गया है। इसी दिन मदन देवता की पहली पूजा का विधान है। कामदेव के पंचशर (शब्द, स्पर्श, रूप, रस, गंध) प्रकृति संसार में अभिसार को आमंत्रित करते हैं। चैत्र कृष्ण पंचमी को वसंतोत्सव का अंतिम दिन रंग खेलकर रंग पंचमी के रूप में मनाया जाता है। हर्षवर्धन के बाद तक, अर्थात सातवीं-आठवीं शताब्दी तक वसन्तोत्सव मनाए जाने के प्रमाण हैं। वसन्तोत्सव! वसन्त के दिनों में एक महीने का उत्सव, जिसमें विवाह योग्य युवक-युवतियाँ अपनी इच्छा से अपना जीवनसाथी चुनती थीं और समाज उसे पूरी प्रतिष्ठा के साथ मान्यता देता था।
वयस्क

वयस्क (या बालिग) शब्द के तीन भिन्न अर्थ होते है। पहला: यह एक पूर्ण विकसित व्यक्ति को दर्शाता है, दूसरा: यह एक पौधे या जानवर को भी इंगित करता है जिसने पूर्ण विकास कर लिया हो (बडा़ हो गया हो) तीसरा: किसी काम के लिये व्यक्ति ने एक कानूनी उम्र प्राप्त कर ली हो (जैसे भारत में व्यस्क प्रमाणपत्र मिली फिल्म को देखने के लिये व्यक्ति को 18 वर्ष का होना अनिवार्य है)। यह नाबालिग का विलोम होता है।
वयस्कता को जीव विज्ञान, मनोवैज्ञानिक वयस्क विकास, कानून, व्यक्तिगत चरित्र, या सामाजिक स्थिति के संदर्भ में परिभाषित किया जा सकता है। वयस्कता के यह विभिन्न पहलु अक्सर असंगत और विरोधाभासी होते हैं। एक व्यक्ति जीव विज्ञान के अनुसार एक वयस्क, हो सकता है और उसके शारीरिक और व्यवहार संबंधी लक्षण भी वयस्को वाले हो सकते हैं लेकिन फिर भी उसे बच्चा माना जाएगा, क्योंकि उसने एक कानूनी उम्र नहीं प्राप्त की है। इसके विपरीत एक व्यक्ति कानूनी तौर पर एक वयस्क हो सकता है, भले ही उसमे वयस्क चरित्र को परिभाषित करने वाली परिपक्वता और जिम्मेदारी का कोई भी लक्षण ना हो।
डेविड लिविंग्स्टन

डेविड लिविंग्स्टन (David Livingstone ; १८१३-१८७३) स्कॉटलैण्ड का चिकित्सा-मिशनरी तथा अफ्रीका महाद्वीप की साहसी यात्रा करने वाला था।

परिचय

लेविंग्स्टन का जन्म स्कॉटलैंड में ग्लासगो के निकट ब्लेंटायर नामक स्थान पर १९ मार्च को हुआ था। उसके पिता चाय के व्यापारी थे और धर्मप्रचार में बहुत रुचि रखते थे। डेविड को बाल्यकाल से ही विज्ञान और यात्रा संबंधी पुस्तकों में बहुत रुचि थी। दस वर्ष की अवस्था में उसे स्थानीय कपड़े की मिल में काम करने भेजा गया, परंतु इस कार्य में उसका मन न लगा। ग्लास्गो विश्वविद्यालय में शिक्षा प्राप्त करने के पश्चात् वह धर्मप्रचारक बना।
१८४० ई. में ८ दिसम्बर को उसने इंग्लैंड से दक्षिण अफ्रीका के लिए प्रस्थान किया। वहाँ पहुँचकर उसने अफ्रीका की भूमि तथा वनस्पति आदि का वर्णन लिखा। उसने वहाँ के निवासियों को खेती करना सिखाया। कालाहारी के मरुस्थल को पार करके उसने १८४९ ई. में नगामी झील का पता लगाया। अपने स्वास्थ्य की परवाह न करके उसने ज़ेबेसी नदी के उत्तरी भाग की यात्राप्रारंभ की और दक्षिण अफ्रीका के पश्चिमी समुद्रतट पर पहुँच गया। इसके पश्चात् उसने विक्टोरिया झरने का पता लगाया। १८५६ ई. के अंत में वह इंग्लैंड लौटा। वहाँ उसका बहुत सम्मान हुआ। १८५८ ई. में वह दूसरी बार दक्षिण अफ्रीका गया। १८६२ ई. में वहीं उसकी पत्नी की मृत्यु हो गई किंतु उसने साहस न छोड़ा और न्यासा झील का पता लगाकर १८६४ में वह इग्लैंड लौटा। वह एक बार फिर दक्षिण अफ्रीका गया। इस बार बहुत दिनों तक उसके कोई समाचार न मिले। अंत में स्टैनले ने उसका पता लगाया। फिर दोनों ने टैगैनिका झील और नील नदी के उद्गम स्थान का पता लगाया। रोगों के कारण दक्षिण अफ्रीका में ही १ मई १८७३ को उसकी मृत्यु हो गई। 
वह एक दयालु मनुष्य था जो अफ्रीका के निवासियों का जीवन सुधारना चाहता था। इसी भावना से प्रेरित होकर उसने अनेक कष्ट सहकर भी अफ्रीका के अज्ञात प्रदेशों की खोज की।
एस्किमो

एस्किमो, "का शाबदिक अर्थ_ कच्चा मॉस खाने वाला" & ice ke ghar me rhne waale एस्किमों जनजाति मंगोल प्रजाति से सम्बन्धीत है।

निवास क्षेत्र

उत्तरी ध्रुवीय क्षेत्र के चारो ओर ग्रीनलैण्ड से लेकर पश्चिम में अलास्का और बेरिंग जलडमरु मध्य के पार साइबेरिया के उत्तरी-पूर्वी चुकची प्रायद्वीप क्षेत्र तक एक पतली पट्टी में एस्किमो लोगो का निवास पाया जाता हैं। वार्षीक औसत तापमान 0 डीग्री सैल्शियस से भी नीचे रहता है। कठोर जलवायु में लगभग 10 लाख एस्किमों विगत दस हजार वर्षों से रह हैं। 
   मौसम के बदलते कुदरती वसूलों के कारण से स्थायी घरों में नहीं रहते बल्कि वक़्त के साथ अपने निवास स्थानों को भी बदलते रहते हैं. ठंडी के मौसम में ये अपना मकान बर्फ के टुकड़ों से बनाते हैं जिन्हें इग्लू कहा जाता है. इग्लू की बनावट अर्ध गुम्बदाकार होती है. इसमें प्रवेश करने के लिए एक सुरंग नुमा रास्ता बनाया जाता है जिसके कारण घर के अन्दर प्रवेश करने और बाहर आने के लिए एस्किमो को रेंग कर जाना आना पड़ता है. साँस लेने के लिए इसमें ऊपर की तरफ एक छोटा छिद्र होता है.यह घर बने बर्फ के होते हैं मगर माना जाता है की अंदर से यह बहुत ही ज्यादा गर्म होते हैं. इसे और गर्म करने के लिए कई बार इसमें हलकी सी आग भी जलाई जाती है.

बस्तियां

इनके निवास बर्फ की सिल्लियों को अर्द्धगोलाकार रूप में जोड़कर बानाए जाते हैं जिन्हे इग्लू कहा जाता हैं। इस निवास का भीतरी भाग तीन सही एक बटेवा दो मीटर व्यास का होता  है| 
== भोजन= ये लोग मुख्य रूप से सील मछली का हारपून नामक हड्डीयों से बने भाले से शिकार करतें हैं तथा उसका मांस खाते हैं

वस्त्र

ये वस्त्र कैरिबो की खाल से बने होते हैं। ये वस्त्र सील मछली की खाल की अपेक्षा अधिक गर्म एवं हल्क़े होते हैं। धुर्वीय भालू के समूर से भी वस्त्र बनाये जाते हैं।
साहिबगंज जंक्शन रेलवे स्टेशन

साहिबगंज जंक्शन रेलवे स्टेशन साहिबगंज शहर का रेलवे स्टेशन है।
निरमा

निरमा कई कम्पनियों का समूह है जिनका मुख्यालय अहमदाबाद में है। यह समूह सौंदर्य प्रसाधन (कॉस्मेटिक्स), साबुन, नमक सहित अनेकों उत्पाद बनाता है। गुजरात के प्रमुख व्यवसायी, उद्यमी एवं मानवप्रेमी श्री कर्सनभाई पटेल ने अकेले के दम पर इसे आरम्भ किया था। सम्प्रति निरमा समूह में १४००० कर्मचारी हैं और इस समूह का कारोबार २५०० करोड़ का है।
पल्लवी शारदा

प्रारंभिक जीवन

शारदा का जन्म पर्थ, पश्चिमी ऑस्ट्रेलिया, ऑस्ट्रेलिया हेमा शारदा (पश्चिमी ऑस्ट्रेलिया विश्वविद्यालय में दक्षिण एशियाई संबंध निदेशक), और नलिन कांत शारदा (विक्टोरिया विश्वविद्यालय में कंप्यूटर विज्ञान के प्रोफेसर) में हुआ था।  उसके माता-पिता दिल्ली से हैं, उनके पिता पंजाबी हैं।  उनके माता-पिता दोनों आईआईटी पूर्व छात्र हैं और विज्ञान और इंजीनियरिंग में पीएचडी हैं।  वे पैदा होने से पहले 1 9 80 के दशक में ऑस्ट्रेलिया चले गए।  शारदा मेलबर्न में एक बच्चा के रूप में आईं जहां वह बाहरी उत्तर-पश्चिमी उपनगरों में बड़ी हुईं।  वह एस्सेडन में लोथर हॉल में स्कूल गईं, जहां उन्होंने अकादमिक छात्रवृत्ति प्राप्त की  और 16 साल की उम्र में मेलबर्न विश्वविद्यालय में आधुनिक एलएलबी और बीए (मीडिया एंड कम्युनिकेशंस) और डिप्लोमा इन मॉडर्न लैंग्वेज (फ्रेंच) शुरू किया और स्नातक की उपाधि प्राप्त की। सम्मान के साथ। 2010 में शारदा ने मेलबर्न से मुंबई में बेस स्थानांतरित कर दिया।

करियर

शारदा ने करण जौहर के माई नेम इज खान (2010) में एक कैमियो खेलकर अपने बॉलीवुड करियर की शुरुआत की। मार्च 2010 में शारदा को सिडनी में "मिस इंडिया ऑस्ट्रेलिया" का ताज पहनाया गया था।  उन्होंने अगली प्रशंसित अभिनेता मनोज बाजपेयी के विपरीत कॉमेडिक-नाटक फिल्म, डस टोला (2010) में अभिनय किया, जिसमें उन्होंने एक गांव नृत्य शिक्षक गीता की भूमिका निभाई। टाइम्स ऑफ इंडिया द्वारा शारदा के प्रदर्शन को फिल्म के सर्वश्रेष्ठ तत्व के रूप में पहचाना गया था। 2011 और 2012 में शारदा श्रुति मर्चेंट द्वारा निर्देशित नाटकीय संगीत, ताज एक्सप्रेस की प्रमुख अभिनेत्री थीं और वैभव मर्चेंट द्वारा कोरियोग्राफ की गई थीं।
आईपीएल 2016 इंडियन प्रीमियर लीग के लिए शारदा सोनी ईएसपीएन की टीम में अपने नए चेहरे के रूप में शामिल हो गए। 
2016 में हॉलीवुड फिल्म शेर में शारदा देव पटेल और निकोल किडमैन से जुड़ गए।  उनकी अगली बॉलीवुड फिल्म बेगम जान, अप्रैल 2017 में रिलीज हुई।  पाकिस्तान से भारत के विभाजन के समय शारदा को ग्रामीण पंजाब में एक यौन कार्यकर्ता गुलाबो के चित्रण के लिए आलोचनात्मक प्रशंसा मिली। 
शारदा ने एबीसी ऑस्ट्रेलिया के नए मेडिकल नाटक पल्स में एक प्रमुख भूमिका निभाई, उनके प्रदर्शन ने उन्हें ऑस्ट्रेलिया के कास्टिंग गिल्ड द्वारा "राइजिंग स्टार" पुरस्कार से सम्मानित किया। पल्लवी ने गुरिंदर चड्ढा की निर्देशित ब्रिटिश ऐतिहासिक श्रृंखला बीचम हाउस में भी काम किया।
तुग़लक़शाह

ग़यासुद्दीन तुग़लक़ द्वितीय को 1389 ई. में फ़िरोज शाह तुग़लक़ की मृत्यु के बाद दिल्ली के सिंहासन पर बैठाया गया। ग़यासुद्दीन द्वितीय को तुग़लक़शाह के नाम से भी जाना जाता है। ग़यासुद्दीन तुग़लक़ द्वितीय, फ़िरोज शाह तुग़लक़ के पुत्र फ़तेह ख़ाँ का पुत्र था। इसकी विलासी प्रवृति के कारण असंतुष्ट सरदारों ने उसकी हत्या कर दी। बाद में फ़िरोज शाह तुग़लक़ के पौत्र जफ़र खाँ के पुत्र अबूबक्र को फ़रवरी, 1389 में दिल्ली सल्तनत का सुल्तान बनाया।
राष्ट्रीय फ़िल्म पुरस्कार – सर्वश्रेष्ठ निर्देशन

राष्ट्रीय फ़िल्म पुरस्कार – सर्वश्रेष्ठ निर्देशन प्रतिवर्ष वर्ष के सर्वश्रेष्ठ निर्देशन के लिये दिया जाता है।
१२१५ ईसा पूर्व

१२१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जेनेट नैपोलिटानो

जेनेट नैपोलिटानो (जन्म: 29 नवंबर 1957) एक अमेरिकी राजनीतिज्ञ हैं। वर्तमान में वे अमेरिकी राष्ट्रपति बराक ओबामा के प्रशासन में होमलैंड सिक्योरिटी के लिए संयुक्त राज्य की सचिव हैं। फोर्ब्स पत्रिका ने इन्हें वर्ष 2012 के लिए दुनिया की प्रभावशाली महिलाओं की सूची में नवां स्थान प्रदान किया था।
माखनलाल चतुर्वेदी राष्ट्रीय पत्रकारिता एवं संचार विश्वविद्यालय

इतिहास

इसका निर्माण वर्ष 1990 में किया गया था।

माला शब्द संशोधक

एक प्रकार का शब्द संशोधक है, जिसका निर्माण 25 दिसम्बर 2013 को किया गया था। इसका नाम माखनलाल जी के नाम पर ही रखा गया है। यह निःशुल्क और मुक्त स्रोत के साथ उपलब्ध है। इसका निर्माण कंप्यूटरों में परिशुद्ध हिंदी लिखने हेतु किया गया था। कार्यक्रम का आयोजन पं.मदनमोहन मालवीय की जयंती एवं पूर्व प्रधानमंत्री श्री अटल बिहारी वाजपेयी की जन्मतिथि के अवसर पर किया गया था।
इस अनुप्रयोग के निर्माण दल में अनुराग सीठा, रवि रतलामी, महेश परिमल एवं मनीष माहेश्वरी आदि शामिल थे।
इसके अलावा 10 से 12 सितम्बर 2015 को भोपाल में होने वाले विश्व हिन्दी सम्मेलन के लिए दृश्यमान नामक एक अनुप्रयोग बनाया है। जिससे कोई भी विश्व हिन्दी सम्मेलन में होने वाले कार्यक्रम को देख और सुन सकता है।

विशेषता

आज विश्वविद्यालय अपनी विभिन्न संचालित कोर्सों के साथ काफी ख्याति हासिल कर चुका है। विश्वविद्यालय द्वारा पत्रकारिता, मास कम्यूनिकेशन, पब्लिक रिलेशन, एडवर्टाइजिंग, लाइब्रेरी एवं इनफॉर्मेशन साइंस, फोटोग्राफी से लेकर उच्च स्तरीय इलेक्ट्रॉनिक मीडिया, रे़डियो, टेलीविज़न, सायबर जर्नलिज्म, वीडियोग्राफी, प्रिटिंग टेक्नोलॉजी एवं इनफॉर्मेशन टेक्नोलॉजी जैसे विभिन्न कोर्स संचालित किये जाते हैं।
विश्वविद्यालय को कॉमनवेल्थ यूनिवर्सिटी और भारतीय विश्वविद्यालय संगठन की सदस्यता भी प्राप्त है। माखनलाल चतुर्वेदी विश्वविद्यालय मुक्त विश्वविद्यालय की श्रेणी में नहीं आता है जो कि दूरस्थ शिक्षा प्रदान करते हैं, विश्वविद्यालय पत्राचार द्वारा भी कोर्स संचालित नहीं करता है। इसके अलावा विश्वविद्यालय को उन पंरपरागत विश्वविद्यालय की सूची में भी नहीं रखा जा सकता है जिनका कार्यक्षेत्र सीमित होता है, बल्कि माखनलाल चतुर्वेदी विश्वविद्यालय का क्षेत्र संपूर्ण भारत है, इसके कुलाधिपति भारत के उप-राष्ट्रपति होते है यही नहीं वैश्वीकरण और शिक्षा के अंतर्राष्ट्रीयकरण के सिद्धांत को मानते हुए विश्वविद्यालय देश के बाहर भी शिक्षा का प्रसार कर रहा है। माखनलाल चतुर्वेदी राष्ट्रीय पत्रकारिता विश्वविद्यालय की सामान्य परिषद में चेयरमैन भारतीय प्रेस आयोग, जनसंपर्क विभाग, मध्यप्रदेश वित्त मंत्रालय, नेता प्रतिपक्ष म.प्र. विधानसभा, लोकसभ व राज्यसभा सदस्य, ख्याति प्राप्त संपादक, शिक्षाविद, भाषाविद, आदि आते हैं।
अमेरिकन बुली

अमेरिकन बुली (American Bully) हाल ही में बनाई गई एक साथी कुत्ते की नस्ल है, जिसे मूल रूप से अमेरिकन बुली केनेल क्लब (ABKC) द्वारा मान्यता प्राप्त है। इसे 15 जुलाई, 2013 से यूनाइटेड केनेल क्लब (United Kennel Club) द्वारा मान्यता दी गई है। यह एक मजबूत नस्ल है जिसे आकार की चार श्रेणियों में विभाजित किया गया है: पॉकेट, स्टैंडर्ड, क्लासिक और एक्स्ट्रा लार्ज श्रेणी।  
इस नस्ल को यूएसए में 1980 और 1990 के दशक में बनाया गया था, जिसमें कई कुत्तों की नस्लों को जोड़ा गया था। इस नई नस्ल को बनाने के लिए मुख्य कुत्ते की नस्लों को मिलाया गया, जो कि अमेरिकन स्टाफ़ोर्डशायर टेरियर, ब्रिटश बुलडॉग और अमेरिकन बुलडॉग था।
२६५४ ईसा पूर्व

२६५४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६५४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वेस्टजेट

वेस्टजेट एन्कोर

वेस्टजेट एन्कोर इसकी एक सहायक क्षेत्रीय एयरलाइन्स है जिसने २४ जून २०१३ को दो बॉंबर्डियर क्यू ४०० ट्विन-टर्बोप्रॉप विमानो के साथ अपनी सेवा शुरू की।

गंतव्य

वर्तमान मे वेस्टजेट और वेस्टजेट एन्कोर उत्तरी और मध्य अमेरिका, युरोप तथा करेबिअन के २० से भी अधिक देशो के लिए १०० से ज़यादा गंतव्यों तक उड़ाने भरती है. इसमे कनाडा के ३६ और युनाइटेड स्टेट्स के २१ शहर शामिल हैं. वेस्ट जेट ओरलांडो और लास वेगास के लिए सबसे अधिक सेवा प्रदान करने वाली कनेडियन एयरलाइन्स है. यह ओरलांडो के लिए कनाडा के विभिन्न शहरों से ११ और लास वेगास के लिए १२ दैनिक उड़ाने संचालित करती है. २००८ के बाद से वेस्ट जेट लास वेगास मे आने वाले यात्रियों की संख्या के अनुसार सबसे बड़ी अंतरराष्ट्रीय एयरलाइन्स है।
वेस्टजेट करेबिअन देशों के २० और मेक्सिको के ७ गंतव्यों (जिनमे से कुछ एक खास मौसम के लिए) के लिए भी सेवा प्रदान करती है।
२०१५ मे वेस्ट जेट ने २०१६ के वसंत ऋतु से लंदन के गॅटविक एयरपोर्ट के लिए अपने नये बोयिंग ७६७ विमान के साथ सेवा आरंभ करने की घोषणा की.

उड़ान दस्ता

अगस्त २०१६ मे प्राप्त जानकारी के अनुसार वेस्ट जेट के विमान दस्ते मे निम्न ११७ विमान शामिल थे:-
बोयिंग ७३७-६०० - १३ - जल्द ही इन्हें ७३७ मॅक्स ७ और ८ से बदल दिया जाना है
बोयिंग ७३७-७०० - ५७- बदलाव के लिए विचार किया जा रहा है
बोयिंग ७३७-८०० - ४३ -
बोयिंग ७३७-मॅक्स ७ - २५- सितंबर २०१७ मे शामिल होने वाले
बोयिंग ७३७-मॅक्स ८ - ४०- सितंबर २०१७ मे शामिल होने वाले
बोयिंग ७६७-३०० ई आर - ४

विमान मे मिलने वाली सुविधाएँ

२००५ मे वेस्टजेट ने पहली बार लाईव टी. वी. के नाम से अपने बोयिंग ७३७-७०० और ८०० विमानों मे मनोरंजन सेवा की शुरुआत की. इस मनोरंजन सेवा के लिए बेल टीवी के सेटिलाइट नेटवर्क का उपयोग किया जाता है और ग्लोबल टीवी, सी टीवी, सी बी एस, सिटी टीवी, ट्री हाउस टीवी, एबीसी, एन बी सी, टी एस एन और एक वेस्टजेट चॅनेल (जिसमे क्षेत्रीय मानचित्र के अनुसार विमान का वरतंन स्थान, जी पी एस से प्राप्त उँचाई और गति दर्शाई जाती है) दिखाया जाता है.  २००७/२००८ के शीत ऋतु से वेस्ट जेट ने बोयिंग ७३७-६०० विमानो मे भी लाईव टी. वी. की सेवा आरंभ कर दी.
पोली रॉय

शिक्षा

डॉ. पोली रॉय, कलकत्ता, भारत में प्रेसीडेंसी कॉलेज गई, जहां उनका जन्म हुआ था।  उन्हें न्यू यॉर्क विश्वविद्यालय में अध्ययन करने के लिए पीएचडी प्राप्त करने के लिए एक छात्रवृत्ति प्राप्त हुई। जब वह जैविक विज्ञान का अध्ययन कर रही थी, वह जीवविज्ञानी सोल स्पैगेल्मैन से मिली थी। डॉ. पोली रॉय ने रूटगर्स विश्वविद्यालय में वक्स्मन इंस्टीट्यूट ऑफ माइक्रोबायोलॉजी में आरएनए वायरोलॉजी में पोस्ट डॉक्टरेट की स्थिति में तीन साल बिताए। डॉक्टरेट के काम करने के बाद, वह बर्मिंघम में अलबामा विश्वविद्यालय में गए और उन्होंने खुद का ब्लूटंग वायरस रिसर्च ग्रुप शुरू किया। 1987 में बर्मिंघम में अलबामा विश्वविद्यालय में प्रोफेसर बन गई। डॉ. पोली रॉय ने ऑक्सफोर्ड विश्वविद्यालय में फोगार्टी फैलोशिप प्राप्त की, जहां वह 1997 में प्रोफेसर बनी। 2001 में डॉ. पोली रॉय लंदन स्कूल ऑफ हायजीन एंड ट्रॉपिकल मेडिसिन में वायरोलॉजी प्रोफेसर बनी।
लिसन... अमाया

पटकथा

फ़िल्म दिल्ली में लीला कृष्णमूर्ति (दीप्ती नवल) ने आरम्भ होती है जो एक विधवा है और अपनी स्वच्छंद विचारों वाली बेटी अमाया (स्वरा भास्कर) के साथ रहती हैं। दोनों मिलकर एक लाइब्रेरी कम कॉफी शॉप चलाती हैं। लीला को अपना सच्चा साथी जयंत सिन्हा उर्फ जैज़ (फारुख़ शेख़) में मिलता है जो एक सेवा निवृत फोटोग्राफर और विधुर हैं। अमाया को भी जैज़ पसंद है लेकिन जब उसे पता चलता है कि उसकी मां और जैज़ शादी के बारे में सोच रहे हैं तो उसकी पसंद नापसंद में बदल जाती है। इसके बाद अमाया और जैज़ के बीच टेंशन बढ़ता जाता है। कुछ समय बाद अमाया अपनी मां से भी बद्तमीज़ी करने लगती है।

पुरस्कार

सर्वश्रेष्ठ फ़िल्म (NJISACF) सर्वश्रेष्ठ निर्देशक (NJISACF) सर्वश्रेष्ठ निर्देशक (DCSAFF) सर्वश्रेष्ठ अभिन्त्री (NYIFF)
प्रबोध चन्द्र सेनगुप्त

प्रबोध चन्द्र सेनगुप्त (1876 – 1962) प्राचीन भारतीय खगोलविज्ञान के इतिहासकार थे। वे कोलकाता के बेथुने कॉलेज में गणित के प्रोफेसर तथा कोलकाता विश्वविद्यालय में भारतीय खगोलिकी एवं गणित के प्रवक्ता थे।
संजु सैमसन

संजू विश्वनाथ सैमसन को सामान्यत संजू सैमसन कहा जाता है। ११ नवंबर१९९४ को इनका जन्म हुआ है। वह भारतीय अंडर 19 क्रिकेट टीम के उप कप्तान है। वह एक विकेटकीपर बल्लेबाज है। वह तिरुवनंतपुरम की निवासी है और वह आईपीएल में राजस्थान रॉयल्स के लिए खेलते हैं। घरेलू मैदान में केरल का प्रतिनिधित्व करते हैं। वह आईपीएल और चैम्पियंस लीग ट्वेंटी-२० में अर्धशतक बनाने वाले सबसे कम उम्र के खिलाड़ी है। वह रॉयल चैलेंजर्स बेंगलूर बनाम राजस्थान रॉयल्स के मैच में २९ अप्रैल २०१३ को यह हासिल क। वह एक आधिकारिक सर्वेक्षण में आईपीएल 2013 में सीजन का सर्वश्रेष्ठ युवा खिलाड़ी के रूप में घोषित किया गया। 
उसे २०१३ में ऑस्ट्रेलिया में अंडर-19 त्रिकोणीय सीरीज के लिए भारत अंडर-19 टीम के उपकप्तान नियुक्त किया गया था।

प्रारंभिक जीवन

संजू का जन्म तिरुअनंतपुरम में हुआ था। उनके पिता सैमसन विश्वनाथ दिल्ली पुलिस के एक पुलिस कांस्टेबल थे जो संजू के क्रिकेट कैरियर को आकार देने में एक महत्वपूर्ण भूमिका निभाई है। उनके माता का नाम लीजी है। संजू सेंट जोसेफ हायर सेकेंडरी स्कूल तिरुवनंतपुरम केरल से अपनी स्कूली शिक्षा पूरी की है।

प्रथम श्रेणी कैरियर

संजू बहुत कम उम्र में क्रिकेट खेलना शुरू कर दिया था। वह केरल के तहत क्रिकेट टीम के सदस्य था। उन्होंने टीम की कप्तानी की और अपने पहले मैच में ही अपना शतक पूरा किया। वह अंडर-१६ के तहत, अंडर-१९ के केरल राज्य क्रिकेट टीमों के कप्तान थे। वह उम्र के १५ साल का था जब केरल के लिए रणजी ट्रॉफी में खेलने के लिए चुना गया था। 
संजू जून २०१२ में मलेशिया में आयोजित अंडर-१९ एशिया कप टूर्नामेंट में भारत का प्रतिनिधित्व किया। उन्होंने ३ मैचों में केवल १४ रन बनाने से उनका प्रदर्शन टूर्नामेंट में बराबर के नीचे था। २०१३ में संयुक्त UAE में अंडर-१९ एशिया कप के अंतर्गत, वह भारत पाकिस्तान के खिलाफ फाइनल में अपने शतक के जरिये कप बनाए रखने में मदद करता है। वह अंडर-१९ के तहत भारतीय टीम के उप कप्तान थे और ३ नवम्बर २०११ को केरल रणजी ट्राफी टीम के लिए अपनी व्यवसाय की शुरुआत की।
अक्कू यादव

फ़िल्म

2015 में फ़िल्म निर्देशक एस वी बी चौधरी ने एक फिल्म कीचक बनाई जो अक्कू यादव के जीवन पर आधारित है। चौधरी के अनुसार निर्भया बलात्कार मामले से प्रेरित होकर उन्होंने अक्कू यादव बनाई जिसने सौ महिलाओं का बलात्कार किया था और लगभग 20 महिलाओं ने सामूहिक रूप से न्यायालय के आगे उसकी हत्या कर दी थी। फ़िल्म को वयस्क श्रेणी में रखा गया है क्योंकि उसमें हिंसा और असंपादित दृश्य प्रस्तुत किए गए हैं। चूँकि फ़िल्म को एक व्यापारिक दृष्टि से तय्यार किया गया है, इसलिए कुछ सामान्य "फ़िल्मी मसाला" कहलाने वाले अंश जोड़े गए हैं। निर्देशक के अनुसार यह एक महिला-समर्थक फ़िल्म है।
सुभाष घई

सुभाष घई (जन्म: २४ जनवरी, १९४५) हिन्दी फ़िल्मों के एक निर्माता-निर्देशक हैं।

आरोप

बॉलिवुड की कई जानी मानी हस्तियों की तरह  उन पर भी दुष्कर्म के आरोप लगे हैं जिन्हे वे खारिज कर चुके हैं। उन्होंने इसे हैशटैग मीटू (#MeToo) और व्यवसाय का फ़ैशन क़रार दिया।
तेजप्रताप सिंह यादव

पूर्व जीवन व शिक्षा

तेज़ प्रताप सिंह का जन्म उत्तर प्रदेश के इटावा जिले के सैफई गाँव में स्व॰ श्री रणवीर सिंह व श्रीमती मृदुला यादव के यहाँ 21 नवंबर 1987 में हुआ। उन्होने नोएडा के दिल्ली पब्लिक स्कूल में प्रारम्भिक पढ़ाई की, एमिटी विश्वविध्यालय, नोएडा से बी॰ कॉम॰ (ऑनर्स) किया। उच्च शिक्षा हेतु वह यूनाइटेड किंगडम गए व लीड्स विश्वविद्यालय से एम॰ एस सी॰ (प्रबंधन) की उपाधि प्रपट की। वह उत्तर प्रदेश के पूर्व मुख्यमंत्री मुलायम सिंह यादव के भ्रातृ पौत्र हैं। उन्होने बिहार के पूर्व मुख्यमंत्री गण लालू प्रसाद यादव व राबड़ी देवी की छोटी पुत्री राजलक्ष्मी के साथ 26 फरवरी 2015 को विवाह किया।
तिलहर

इतिहास

शाहजहाँपुर गजेटियर के अनुसार तिलहर को वर्तमान नाम अकबर के एक वफादार वाछिल राजपूत त्रिलोकचन्द्र के नाम पर दिया गया था। शाहजहाँपुर तो बहुत बाद में शाहजहाँ के सिपहसालारों बहादुर खाँ और दिलेर खाँ द्वारा बसाया गया। यह दीगर बात है कि मुगल बादशाह के नाम पर होने के काऱण शाहजहाँपुर तो जिला बन गया जबकि तिलहर तहसील ही बनकर रह गया।
त्रिलोकचन्द्र राजपूत का बनबाया हुआ किला आज भी तिलहर के दातागंज मोहल्ले में है। इसके तीन बड़े-बड़े फाटकों में से एक फाटक टूट चुका है। शेष दो फाटक व किले की मोटी-मोटी दीवारों के अवशेष आज भी यहाँ विद्यमान हैं। तिलहर के दक्षिण में लगभग सात किलोमीटर दूरी पर इन्हीं त्रिलोकचन्द्र के नाम पर बसाया गया गाँव तिलोकपुर स्थित है वहाँ तक अब सड़क भी बन गयी है।

कमान नगर

तिलहर शाहजहाँपुर जिले का सबसे पुराना शहर कहा जाता है। अकबर के काल से ही मुगलों की सेना के लिये तीर-कमानों की आपूर्ति करने के लिये इसे पहले "कमान नगर" कहा जाता था। हाफिज रहमत अली खाँ के नाजिम मुहम्मद उमर के बेटे मंगल खाँ ने तिलहर के निकट मंसूरपुर गाँव में एक आलीशान किला बनबाया था जो उसके उत्तराधिकारियों के कब्जे में 1857 के प्रथम स्वातन्त्र्य समर तक रहा। बाद में इसे ब्रिटिश सरकार ने हथिया लिया। अंग्रेजों ने तिलहर को पहली बार मालगुजारी वसूलने की दृष्टि से तहसील घोषित किया और क्षेत्र के किसानों को नियन्त्रित करने के लिये तिलहर में पहला पुलिस थाना स्थापित किया ताकि आगे कोई बगावत न कर सके।.

सांख्यकीय आँकड़े

सन् 2001 की भारतीय जनगणना के अनुसार, यहाँ की कुल जनसंख्या 52,909 थी जिसमें पुरुष 52% और स्त्रियाँ 48%.थे। उस समय इसकी औसत साक्षरता दर 41% आँकी गयी थी जो राष्ट्रीय औसत (59.5%) के मुकाबले काफी कम थी। उसमें भी पुरुष 47% व स्त्रियाँ 35%. ही शिक्षित हो पायी थीं। तिलहर की कुल आबादी में 17% बच्चे 6 साल से कम उम्र के थे।
शकुन्तला देवी

जीवन

शकुंतला देवी का जन्म भारत के बंगलौर नामक महानगर में एक रुढ़ीवादी कन्नड़ ब्राह्मण परिवार में हुआ था।
उनके ८४वें जन्मदिन पर ४ नवम्बर २०१३ को गूगल ने उनके सम्मान में उन्हें गूगल डूडल समर्पित किया।

पुस्तकें

शंकुतला देवी